Tájékoztató 
A Nógrád Megyei Kereskedelmi és Iparkamara 
Szakmai vizsgabizottsági tagi névjegyzékébe történő felvételről

1. A pályázati kiírás célja:

A szakképzésről szóló, többszörösen módosított 2011. évi CLXXXVII. törvény (14.; 15. §) alapján a gazdasági kamara, a gazdasági érdekképviseleti szervezetekkel, szakmai szervezetekkel együttműködve ellátja a(z)
-	Országos Képzési Jegyzékben szereplő szakképesítést nyújtó állami szakmai vizsgák vizsgabizottságaiba történő kamarai tag(ok) delegálását. 

-	Egy pályázó több szakmacsoportban, de maximum 15 szakképesítésben nyújthatja be pályázatát.

A törvényi előírások végrehajtása céljából a Nógrád Megyei Kereskedelmi és Iparkamara pályázatot ír ki a Szakmai Vizsgabizottsági Tagi Névjegyzékbe való felvételre/a tagság meghosszabbítására, bővítésére és módosítására.

2. A pályázat beadásának formai feltételei:

A névjegyzékbe való bekerülés iránti kérelmet a kiírás mellékletében megjelentetett adatlapon kell benyújtani, a mellékletek hiánytalan csatolásával. Az adatlap minden pontját kérjük kitölteni.

3. A pályázaton történő részvétel feltételei:

A pályázati adatlapon megjelölt szakképesítésnél/szakképesítéseknél/szakmacsoportoknál a jogszabályi előírásoknak megfelelő szakirányú végzettség és szakmai gyakorlat az alábbiak szerint:

•	Minimális feltételek:
- szakirányú főiskolai vagy egyetemi diploma és öt éves szakmai gyakorlat az adott
	szakmacsoportban, vagy
- szakmai és középiskolai végzettség, vagy mesterlevél, továbbá öt éves szakmai
	gyakorlat az adott szakképesítésben, vagy 
- szakirányú végzettség, valamint 10 éves szakmai gyakorlat az adott szakterületen,
	előnyben részesítjük, aki vállalkozói gyakorlattal rendelkezik.

•	Büntetlen előélet.

•	A pályázatok elbírálásánál előnyben részesül, az a személy, aki 

-	regisztrált/önkéntes/pártoló kamarai tag, vagy ilyen vállalkozás foglalkoztatottja.
-	szerepel az országos vizsgaelnöki, szakmai szakértői, felnőttképzési szakértői, mestervizsga elnöki, szintvizsga elnöki névjegyzékben (adott szakterületen/szakképesítésekben),
-	szakmai vizsgáztatási ismeretekkel rendelkezik, 
-	legalább alapfokú pedagógiai ismeretekkel rendelkezik,
-	egyéni vállalkozó, cég vagy gazdasági társaság tulajdonosa, alkalmazottja
-	a pályázatban megjelölt szakképesítések szakterületein aktív tevékenységet gyakorol vagy oktatóként tevékenykedik 

•	A pályázathoz az alábbi dokumentumok csatolása szükséges: 

-	iskolai végzettséget, szakképesítést igazoló, okiratok másolata,
-	részletes szakmai önéletrajz,
-	önkéntes/pártoló kamarai tagság igazolása, ha ilyennel rendelkezik,
-	vizsgaelnöki, vagy szakmai szakértői névjegyzékben való szereplés esetén annak igazolása (kinevezés másolata)
-	legalább egy gazdasági kamarai tagtól, vagy szakmai szervezettől származó szakmai ajánlás,
-	adatlap melléklete/i a megpályázott területnek megfelelően (1. számú melléklet)
-	a pályázó nyilatkozata arra vonatkozóan, hogy hozzájárul személyi adatai névjegyzékben való közzétételéhez, valamint kezeléséhez (2. számú melléklet)
-	a pályázó nyilatkozata a büntetlen előéletéről (3. számú melléklet)
-	Pályázó nyilatkozata a szakmai záróvizsgával kapcsolatos összeférhetetlenségéről (4. számú melléklet)
-	egyéni vállalkozó esetén a vállalkozói igazolvány másolata

4. A pályázat benyújtásának határideje, módja, az elbírálás folyamata:
	
A pályázatok beadása folyamatos.
A pályázatokat egy példányban kérjük benyújtani.
A pályázatok bírálata évente két alkalommal történik. 
Az első pályázat beadásának határideje: 
Ezt követően a beérkezett pályázatok bírálata minimum évente kétszer, legkésőbb minden év március 31.-ig, illetve szeptember 30.-ig történik.
A pályázatok értékelését a területi Kereskedelmi és Iparkamarák Elnöksége vagy az elnökség egyetértésével a Szakképzési Bizottsága végzi.

A névjegyzékbe kerülésről a pályázó a bírálatot követően 30 napon belül elektronikus úton ÉRTESÍTÉST kap a területi kamarától, mely a kiállítás időpontjától számított öt évig érvényes.

5. A pályázatokat az alábbi (városi / megyei / Bp.-i) címre kérjük benyújtani
Területi Kereskedelmi és Iparkamara

3100 Salgótarján, Alkotmány út 9/a.

A borítékon kérjük, a következőket tüntesse fel: „Pályázat – Vizsgabizottsági tagságra”

6. A névjegyzékbe kerülő vállalja:

-	a kamara által szervezett – a feladattal összefüggő – módszertani, szakmai felkészítéseken, továbbképzéseken részt vesz. 
-	a megpályázott területe(ke)n – előzetes egyeztetést követően – a „Megbízás” szerinti vizsgán részt vesz,  és a tevékenységgel kapcsolatos jogszabályi és dokumentációs kötelezettségeinek eleget tesz.
-	a személyi adataiban bekövetkezett változásokat 30 napon belül jelzi az illetékes területi kamara felé, vagy személyesen módosítja az Integrált Ügyviteli Keretrendszer (IUK) Komplex vizsgabejelentések felületen.
-	az érvényességi idő lejárta után a névjegyzékbe történő újbóli felvétel/meghosszabbítás a pályázó felelőssége.